Document ID: /roh_data/filtered/fineweb-2-filterrobots_roh.jsonl.gz/23322

L'uvestg auxiliar emerità Paul Vollmar è mort en la vegliadetgna dad 86 onns. Quai scriva il portal online kath.ch. El era vegnì incumbensà ils onns 90 per stabilir la pasch en l'uvestgieu da Cuira. Ensemen cun l'uvestg auxiliar Peter Henrici era el vegnì en funcziun dasper l'uvestg da Cuira Wolfgang Haas, pervi da las tensiuns internas ch'igl aveva dà da quel temp en l'uvestgieu. La constellaziun n'aveva dentant betg purtà il success giavischà.
Il 2009 è Vollmar sa retratg sco Uvestg auxiliar ed ha suenter vivì a Turitg.
Ord l'archiv
La nominaziun da Paul Vollmar e Peter Henrici sco uvestgs auxiliars.